Hver voru áhrif afléttingar bjórbanns á áfengisneyslu Íslendinga ? Snemma á tuttugustu öldinni var áfengisneysla víða bönnuð , meðal annars á Íslandi . Ýmislegt bendir til að bannið á bjór hafi greitt fyrir samþykki frumvarpsins að öðru leyti á Alþingi . Aftur á móti töldu andstæðingar bann á bjór skjóta skökku við þegar sterkt áfengi væri leyft og að einmitt bjórinn frekar en sterkt áfengi gæti betrumbætt drykkjusiði landsmanna . Stuðningur almennings við afnám bjórbannsins óx allan níunda áratuginn , bæði á höfuðborgarsvæðinu og í öðrum landshlutum . Málsvarar bjórbannsins spáðu umtalsverðri aukningu á áfengisneyslu landsmanna í kjölfar lögleiðingar . Fyrsta árið jókst neyslan verulega en hún gekk þó fljótt til baka . Fleiri þættir en bann eða lögleiðing á bjór virðast því hafa áhrif á sölu áfengis . Samdráttur í hagkerfinu snemma á tíunda áratugnum dró úr kaupmætti Íslendinga sem að líkindum hélt aftur af bjór - og áfengissölu á þeim tíma . Seint á tíunda áratugnum og í byrjun 21. aldarinnar náði hagkerfið sér á strik á ný með meiri kaupmætti almennings og aukinni áfengissölu . Stefna stjórnvalda í áfengismálum hefur á síðari árum mótast æ meir af markaðssjónarmiðum . Árið 1954 hafði aðeins eitt veitingahús leyfi til að selja áfengi . Staðirnir voru aðeins sjö árið 1962 , 24 árið 1994 en voru komnir yfir fimmtíu árið 2017 ( ÁTVR , 2017 ) . Frjálslyndari áfengisstefna sem birtist í fleiri sölustöðum , rýmri opnunartíma , og almennt meira aðgengi að áfengi , hefur því án vafa átt þátt í að auka áfengisneyslu í landinu og afnám bjórbannsins aðeins einn liður í þeirri aukningu . Neyslan færðist frá sterkari drykkjum í áttina að veikari áfengistegundum . Alþjóðleg langtímarannsókn ( ESPAD ) á áfengisneyslu skólanema á aldrinum 15 til 16 ára sýnir að gagnstætt því sem andstæðingar bjórsins óttuðust fækkaði nemendum sem drukku mikið áfengi á árunum 1995 til 2007 ( Þóroddur Bjarnason , 2009 ) . Nýrri ESPAD-mælingar sýna að áfengisneysla grunnskólanemenda hefur haldið áfram að minnka og er nú með því minnsta sem gerist í V-Evrópu ( ESPAD , 2015 ) . Tilkoma bjórsins virðist ekki hafa leitt til meiri áfengisneyslu á vinnustöðum eða leitt til aukinnar neyslu meðal verkafólks á vinnustöðum eins og stuðningsmenn bjórbannsins spáðu . Um tvö þúsund manns hafa árlega komið til meðferðar hjá SÁÁ á undanförnum árum , þar af um þriðjungur í fyrsta sinn ( Ingunn Hansdóttir , Valgerður Á. Rúnarsdóttir og Þórarinn Tyrfingsson , 2015 ) . Niðurstaða Með opnun Íslands gagnvart umheiminum hefur íslenskt samfélag tekið gagngerum breytingum á síðustu áratugum . Lögleiðing bjórs á Íslandi : Félagsleg átakamynstur og afnám bannsins . Í Rannsóknir í félagsvísindum X Félags - og mannvísindadeild , bls. 61 - 72 . Ritstjórar Gunnar Þór Jóhannesson og Helga Björnsdóttir . Reykjavík : Félagsvísindastofnun Háskóla Íslands .